หุ้นไทย 26 พ.ย.ปิดทะยาน9.15จุด
ดัชนีหุ้นไทย26พ.ย.ปิดบวก 9.15 จุด ที่ 1,290.85 จุด มูลค่าซื้อขาย 26,389.08 ล้านบาท
26 พ.ย. 2555

ดัชนีหุ้นไทย26พ.ย.ปิดบวก 9.15 จุด ที่ 1,290.85 จุด มูลค่าซื้อขาย 26,389.08 ล้านบาท
ดัชนีหุ้นไทยปิดตลาดวันที่ 26 พ.ย.ที่ระดับ 1,290.85 จุด เพิ่มขึ้น 9.15 จุด มูลค่าการซื้อขาย 26,389.08ล้านบาท
สำหรับหุ้นที่มีมูลค่าซื้อสูงสุด 5อันดับคือ
1.SCB ปิดที่ 158.50 บาท เพิ่มขึ้น 2.00 บาท มูลค่าการซื้อขาย 1,068.04  ล้านบาท2.CPALL ปิดที่ 40.75 บาท เพิ่มขึ้น 0.75 บาท มูลค่าการซื้อขาย 1,001.69  ล้านบาท3.BANPU ปิดที่ 394.00 บาท เพิ่มขึ้น 20.00 บาท มูลค่าการซื้อขาย 988.14  ล้านบาท4.BLAND ปิดที่ 1.29 บาท เพิ่มขึ้น 0.06 บาท มูลค่าการซื้อขาย  910.62  ล้านบาท5.PTT ปิดที่ 312.00 บาท ราคาไม่เปลี่ยนแปลง มูลค่าการซื้อขาย 768.98  ล้านบาท   
นักวิเคราะห์จากบล.เอเซียพลัส กล่าวว่า  ดัชนีหุ้นไทยปรับตัวเพิ่มขึ้นวันนี้  ส่วนหนึ่งมาจากแรงเก็บกดเรื่องการเมือง ช่วงวันหยุดที่ผ่านมา ซึ่งเมื่อการเมืองจบไว จึงเป็นปัจจัยเชิงบวกสนับสนุนดัชนี
นอกจากนี้ยังมีแรงซื้อจากเม็ดเงิน RMF LTF ที่เกิดขึ้นเข้ามาด้วย รวมถึงปัจจัยบวกจากต่างประเทศกรณีของกรีซ ที่คาดว่าน่าจะหาทางออกได้ ซึ่งเป็นส่วนสนับสนุนดัชนีแต่นักลงทุนก็ยังไม่ควรประมาทแรงขายที่อาจเกิดขึ้นได้ตลอดเวลาเช่นกัน
อย่างไรก็ตามมองว่า ดัชนี   ระยะสั้นดัชนีไม่น่าเกิน 1,295 จุด และมีสิทธิ์ย้อนกลับ 1,270 และ 1,250 จุด เพื่อไปตั้งหลักกันใหม่ที่ 1,232 จุด  
สำหรับกลยุทธ์ลงทุนแนะนำ หุ้นที่เกี่ยวเนื่องกับ 1) Motor Expo เลือก STANLY และ 2) หุ้นเข้า MSCI เด่น ROJNA เพราะตามที่ฝ่ายวิจัยเคยได้นำเสนอกลยุทธ์ MSCI Plays  โดยให้เลือกลงทุนหุ้นที่จะถูกนำเข้าคำนวณดัชนี MSCI  ทั้งนี้ตามสถิติในอดีต พบว่าหุ้นที่มูลค่าตลาดขนาดใหญ่ (Market Cap)ที่ถูกคัดเข้าคำนวณในดัชนี MSCI Global Standard มักจะให้ผลตอบแทนโดดเด่น (ผลตอบแทนเฉลี่ย 9.4% และความน่าจะเป็นที่จะให้ผลตอบแทนเป็นบวก 100% ใน 4 ปีที่ผ่านมา) ในช่วง 1 สัปดาห์ ก่อนการเข้าคำนวณ เทียบกับหุ้นขนาดกลางและเล็กที่ให้ผลตอบแทนที่น้อยกว่าหุ้นขนาดใหญ่  
แต่อย่างไรก็ตาม ในภาวะตลาดปัจจุบัน  หุ้นที่ได้รับคัดเลือกรอบนี้ (AOT, BGH, CPN, MAKRO) ล้วนแต่ปรับตัวขึ้นต่อเนื่องค่อนข้างมากตั้งแต่ต้นปีแล้ว  ดังนั้น ฝ่ายวิจัย จึงแนะนำให้สะสมหุ้นขนาดเล็กและกลางที่จะถูกเข้าคำนวณในดัชนี MSCI Global Small Cap